LEO ลุ้นโชว์กำไร Q2 นิวไฮ – จ่อเปิดตัวพันธมิตรยักษ์ใหญ่
LEO จ่อเปิดตัวพันธมิตรยักษ์ใหญ่เร็วๆนี้ ลุ้นโชว์กำไร Q2 นิวไฮรับค่าระวางเรือพุ่ง โบรกเล็งปรับประมาณกำไรปี 64 พร้อมชูเป้า 13 บาท
LEO จ่อเปิดตัวพันธมิตรยักษ์ใหญ่เร็วๆ นี้ ลุ้นโชว์กำไร Q2 นิวไฮรับค่าระวางเรือพุ่ง โบรกเล็งปรับประมาณกำไรปี 64 พร้อมให้ราคาเป้าหมาย 13 บาท
3 ส.ค. 2564

นายเกตติวิทย์ สิทธิสุนทรวงศ์ ประธานเจ้าหน้าที่บริหาร บริษัท ลีโอ โกลบอล โลจิสติกส์ จำกัด (มหาชน) หรือ LEO เปิดเผยว่า บริษัทมีแผนลุยโปรเจ็กต์ใหม่ เกี่ยวกับพัฒนาบริการขนส่งแบบครบวงจร รวมถึงพัฒนาบริการใหม่ๆ ร่วมกับพันธมิตรยักษ์ใหญ่ โดยหากมีความชัดเจนจะรายงานให้ทราบต่อไป
ด้าน บล.ฟินันเซีย ไซรัส ระบุในบทวิเคราะห์ คาดการณ์กำไรไตรมาส 2/64 ของ LEO ทำ New High +48% เทียบไตรมาสก่อนหน้า, +111% เทียบช่วงเดียวกันของปีก่อนและจะโตต่อเนื่องในไตรมาส 3/2564 จากค่าระวางเรือตู้คอนเทนเนอร์ที่ยังทำ New High
พร้อมปรับเพิ่มประมาณการกำไรปี 2564 ขึ้นเป็น +168% เทียบช่วงเดียวกันของปีก่อน และ +7% เทียบช่วงเดียวกันของปีก่อนในปี 2565 ปรับเพิ่มราคาเป้าหมายเป็น 13 บาท แนะนำ “ซื้อ”